ગઈ કાલે ઇંગ્લૅન્ડ સામેની મૅચ રોમાંચક બની હતી અને ભારત સતત ચોથી વન-ડે જીત્યું હોવાથી ટીમ ઇન્ડિયા માટે યાદગાર બની હતી, પરંતુ આ મહત્વની મૅચ અંદાજે માત્ર ૧૩,૦૦૦ પ્રેક્ષકોએ જોઈ હતી. ૧૯૭૫માં આ સ્ટેડિયમમાં પહેલી ઇન્ટરનૅશનલ મૅચ રમાઈ ત્યારથી અત્યાર સુધીમાં પહેલી વાર સ્ટેડિયમ આટલું ખાલી જોવા મળ્યું હતું. ૧૦૦૦ રૂપિયાથી માંડીને ૨૦,૦૦૦ રૂપિયા સુધીના ઊંચા ભાવો આ માટેનું સૌથી મોટું કારણ હતું. જોકે મુંબઈ ક્રિકેટ અસોસિએશનના પ્રમુખ વિલાસરાવ દેશમુખે ‘મિડ-ડે’ને નવાઈમાં મૂકતાં કહ્યું હતું કે ‘ટિકિટોના ભાવ બહુ ઊંચા હતા જ નહીં. મુંબઈના લોકોને આટલા ઊંચા ભાવ પરવડે એમ છે. ભારત આ મૅચ પહેલાં જ સિરીઝ જીતી ગયું હતું એ કારણ તેમ જ દિવાળીનો તહેવાર હોવાથી અને સચિન સહિતના સિનિયરો મૅચમાં ન હોવાથી આ વખતે આટલા ઓછા લોકો મૅચ જોવા આવ્યા હતા. તસવીરો : સુરેશ કે. કે.